Case ID: 1184580
Sentence 0: İşin halları: Məhkəmənin hökmünə əsasən, Təqsirləndirilən şəxs məhkum edilmişdir ona görə ki, o, xx.xx.2019-cu il tarixdə, saat 14:30-da Sumqayıt şəhəri, 8-ci mikrorayon ərazisində tanıdığı Abdullayev Zərərçəkmiş şəxs ilə aralarında yaranmış mübahisə zamanı özünün müstəsna şəxsiyyət olduğunu, başqalarından əsaslı surətdə fərqləndiyini təsdiq etdirmək üçün özünü ictimai qaydaya qarşı və cəmiyyətin fövqündə qoymaqla, insanların ictimai və şəxsi mənafelərinə əhəmiyyətli ziyan vuran, cəmiyyətdə insanlar arasında bərqərar olmuş birgəyaşayış və ədəb qaydalarının qərəzli surətdə pozulmasında ifadə olunan, vətəndaşlar üzərində zor tətbiq edilməsi hədəsi ilə müşayiət edilən qərəzli xuliqanlıq hərəkətləri etməklə Zərərçəkmiş şəxs Abdullayevi nəlayiq söyüşlərlə söyüb təhqir etmiş,əlində olan vintaçanla Zərərçəkmiş şəxs Abdullayevə hücum edərək bir dəfə sinə nahiyəsindən qəsdən vurub ona döş qəfəsin ön səthinin deşilmi yarası kimi sağlamlığın qısa müddətə pozulmasına səbəb olan yüngül zərər vuran bədən xəsarəti yetirdikdən sonra çıxıb hadisə yerindən getmiş, təxminən 30 dəqiqə sonra geri qayıdaraq xuliqanlıq hərəkətlərini davam etdirib üstündə gəzdirdiyi silah qismində istifadə etdiyi bıçaqla Zərərçəkmiş şəxs Abdullayevin baş nahiyəsindən ardıcıl zərbələrlə vuraraq, sonuncuya təpə nahiyəsinin sol hissəsinin iki ədəd, alının ön səthinin, alının sol hissəsinin üç ədəd kəsilmiş yaraları kimi kimi sağlamlığın qısa müddətə pozulmasına səbəb olan yüngül zərər vuran bədən xəsarəti yetirməklə qərəzli xuliqanlıq hərəkətləri etmişdir.